
PERATURAN AM
KEJOHANAN ANTARA TEKNIK (KAT) KALI KE-13
PERINGKAT KEBANGSAAN

TAHUN 2010

1.0. NAMA KEJOHANAN
1.1. Kejohanan  ini dinamakan “KEJOHANAN ANTARA TEKNIK [KAT] PERINGKAT KEBANGSAAN KALI KE-13 TAHUN 2010.

2.0. PENGELOLAAN
2.1. Kejohanan Antara Teknik [KAT] Peringkat Kebangsaan Kali ke-13 Tahun 2010 ini akan dikelolakan oleh Zon Johor.

3.0. TARIKH KEJOHANAN
3.1. Tarikh Kejohanan: 03 hingga 06 Jun  2010

4.0. TEMPAT PERTANDINGAN DAN ACARA 
4.1. SM Teknik Kluang
4.1.1. Sofbol [P]

4.1.2. Sepak Takraw

4.2. SM Teknik Batu Pahat
4.2.1. Bola Sepak

4.2.2. Rekacipta & Inovasi
4.2.3. Bola Jaring
4.3. SM Teknik Muar
4.3.1. Ragbi

4.3.2. Bahas Bahasa Inggeris
5.0. KELAYAKAN PESERTA
5.1. Penyertaan adalah terbuka kepada semua Sekolah Menengah Teknik di Malaysia.

5.2. Pemain yang  didaftar bermain mewakili pasukannya hendaklah dari kalangan pelajar-pelajar yang sedang belajar dan didaftar sebagai pelajar di sekolah berkenaan sahaja seperti:

5.2.1. Pelajar yang sedang mengikuti Kursus Sepenuh Masa Aliran Teknik dan Vokasional.

5.2.2. Pelajar yang sedang mengikuti Aliran Kemahiran Kursus Dua Tahun.

5.3. Pemain-pemain berikut adalah TIDAK LAYAK dan TIDAK BOLEH didaftarkan sebagai pemain untuk sekolah berkenaan , jika:

5.3.1. Pelajar tersebut sedang mengikuti Kursus Kemahiran Jangka Pendek tiga (3) bulan, enam (6) bulan atau satu (1) tahun.

5.3.2. Pelajar tersebut sedang mengikuti program khas seperti projek link (kerjasama dengan pihak swasta atau agensi luar).

5.3.3. Pelajar yang sedang mengikuti kursus program pelajar sekolah menengah akademik yang mengambil satu (1) atau dua (2) matapelajaran di SMT.

5.3.4. Pelajar yang sedang mengikuti kursus program pelajar sekolah menengah akademik yang mengambil satu (1) atau dua (2) matapelajaran di SMT.
5.3.5. Pelajar yang sedang mengikuti pengajian di Tingkatan 6, yang tidak mematuhi perkara 5.2.1 dan 5.2.2
5.4. Pihak Pengelola berhak membuat semakan kelayakan peserta pada bila-bila masa dan mana-mana pasukan yang gagal mematuhi peraturan ini akan menyebabkan pasukan itu tersingkir daripada pertandingan ini.

6.0. PENDAFTARAN PESERTA
6.1. Pendaftaran Pemain atau Peserta mestilah menggunakan Borang Pendaftaran rasmi yang disediakan oleh Pihak Pengelola beserta salinan kad pengenalan pemain/peserta yang telah disahkan. Borang tersebut hendaklah dihantar kepada Jawatankuasa Pengelola sekurang-kurangnya dua minggu (2) sebelum pertandingan bermula.

6.2. Sebarang pindaan kepada Borang Pendaftaran Pemain atau pendaftaran pemain baru hendaklah dilakukan semasa mesyuarat pengurus-pengurus pasukan. Selepas mesyuarat tersebut sebarang pindaan adalah TIDAK DIBENARKAN.

6.3. Seorang pemain TIDAK LAYAK BERMAIN  jika namanya tidak didaftar di dalam Borang Pendaftaran Pemain.

6.4. Penyertaan bagi setiap jenis sukan/acara hendaklah mendaftar nama pegawai dan peserta masing-masing kepada Jawatankuasa Pengelola melalui Zon.

6.5. Pendaftaran Peserta hendaklah menggunakan Borang Pendaftaran Rasmi yang telah disediakan oleh pihak pengelola. Semua borang penyertaan mengikut jenis sukan hendaklah sampai kepada pihak pengelola selewat-lewatnya 2 minggu sebelum kejohanan bermula.

6.6. Pengesahan pendaftaran dan pertukaran nama peserta boleh dilakukan semasa mesyuarat pengurus-pengurus pasukan. Selepas mesyuarat pengurus pasukan pertukaran peserta adalah tidak dibenarkan.
7.0. BILANGAN PESERTA DAN PEGAWAI
7.1. Dijangka Zon-zon yang akan mengambil bahagian.

	Bil
	Zon
	Bola Sepak
	Bola Jaring
	Sofbol
	Sepak Takraw
	Ragbi
	Rekacipta
	Bahas BI

	1
	Johor
	X
	X
	X
	X
	X
	X
	X

	2
	Kedah / Perlis
	X
	X
	X
	X
	X
	X
	X

	3
	Kelantan / Terengganu
	X
	X
	X
	X
	X
	X
	X

	4
	Negeri Sembilan / Melaka
	X
	X
	X
	X
	X
	X
	X

	5
	Pahang Darul Makmur
	X
	X
	X
	X
	X
	X
	X

	6
	Perak Darul Ridzwan
	X
	X
	X
	X
	X
	X
	X

	7
	Pulau Pinang
	X
	X
	X
	X
	X
	X
	X

	8
	Sabah
	X
	X
	X
	X
	X
	X
	X

	9
	Sarawak
	X
	X
	X
	X
	X
	X
	X

	10
	Selangor / W. Persekutuan
	X
	X
	X
	X
	X
	X
	X


(X) dijangka mengambil bahagian.
7.2. Bilangan peserta/pegawai bagi setiap kontinjen/zon adalah seperti berikut:
	BIL
	ACARA
	PES
	PENG
	J’LATIH
	P’ADIL
	JUM

	1
	Ketua Kontinjen
	-
	-
	-
	
	1

	2
	Bola Sepak
	16
	1
	1
	1
	19

	3
	Bola Jaring
	12
	1
	1
	1
	15

	4
	Ragbi
	15
	1
	1
	1
	18

	5
	Sepak Takraw
	8
	2
	2
	1
	13

	6
	Sofbol
	13
	1
	1
	1
	16

	7
	BahasBahasa Inggeris
	4
	1
	-
	1
	6

	8
	Rekacipta& Inovasi
	8
	2
	0
	0
	10

	9
	Pemandu
	-
	-
	-
	
	6

	JUMLAH KESELURUHAN
	76
	9
	6
	6
	104


8.0. PROGRAM KAT
8.1. Program Keseluruhan
	BIL
	ACARA
	TARIKH
	TEMPAT

	
	
	3
	4
	5
	6
	

	1
	Pendaftaran Pasukan Swak, Sabah & Semenanjung
	X
	
	
	
	Venue pert.

	2
	Taklimat Peserta/Pengurus
	X
	
	
	
	SMT B.PAHAT

	3
	Bola Sepak
	
	X
	X
	X
	SMT B.PAHAT

	4
	Bola Jaring
	
	X
	X
	X
	SMT B.PAHAT

	5
	Ragbi
	
	X
	X
	X
	SMT MUAR

	6
	Sepak Takraw
	
	X
	X
	X
	SMT KLG

	7
	Sofbol
	
	X
	X
	X
	SMT KLG

	8
	Bahas B.Inggeris
	
	X
	X
	X
	SMT MUAR

	9
	Rekacipta & Inovasi
	
	X
	X
	X
	SMT B.PAHAT

	10
	Perasmian Penutup
	
	
	
	X
	SMT B.PAHAT


9.0. PERATURAN TEKNIK/SISTEM PERTANDINGAN
9.1. Pihak pengelola akan menetapkan sistem pertandingan bagi tiap-tiap acara yang akan dipertandingkan dalam kejohanan ini.

9.2. Semua jenis sukan/acara akan dikelolakan selaras dengan peraturan Badan Kawalan Sukan Antarabangsa dan Kebangsaan berkenaan. 

10.0. TEMPOH PENGELOLAAN/JADUAL PERTANDINGAN
10.1. Pihak pengelola akan menetapkan tarikh dan tempat kejohanan ini akan diadakan.

10.2. Tempoh pengelolaan adalah selama tidak kurang drp 4 dan tidak melebihi 6 hari.

10.3. Semua jadual pertandingan bagi semua jenis sukan/acara termasuk tarikh, masa dan tempat akan ditetapkan oleh Jawatankuasa Pengelola.

11.0. PENANGGUHAN
11.1. Tarikh, masa dan tempat pertandingan yang telah ditetapkan / dijadualkan sama sekali tidak boleh diminta tangguh atau diubah oleh pasukan-pasukan yang mengambil bahagian.

11.2. Jawatankuasa Pengelola adalah mempunyai kuasa mutlak untuk menangguh atau mengubah sesuatu perlawanan dengan diberitahu terlebih dahulu atau diputuskan dengan serta-merta.

11.3. Mana-mana perlawanan yang ditangguhkan menurut para 11.2. di atas, maka jawatankuasa teknik dan pertandingan bagi sukan berkenaan hendaklah menetapkan semula perlawanan yang ditangguhkan itu.

12.0. KEMUDAHAN
12.1. Jawatankuasa pengelola akan bertanggungjawab untuk menyediakan semua kemudahan dan peralatan pertandingan.

12.2. Pakaian seragam, jersi, peralatan peserta dan sebagainya adalah menjadi tanggungjawab kontinjen masing-masing.

13.0. PEGAWAI TEKNIK/JURI RAYUAN
13.1. Pegawai Teknik, Hakim, Pengadil , Penjaga Masa dan sebagainya bagi tiap-tiap sukan/acara akan dilantik oleh Jawatankuasa Pengelola.

13.2. Juri rayuan akan membuat keputusan berhubung dengan masalah-masalah teknik dengan Jawatankuasa Kecil Teknik sukan/acara masing-masing dan keputusannya termasuk yang berkaitan disiplin adalah muktamad.

14.0. JURI RAYUAN TERTINGGI/JAWATANKUASA TATATERTIB
14.1. Juri Rayuan Tertinggi yang dipersetujui oleh Jawatankuasa Pengelola akan membuat keputusan muktamad berkenaan maslah-masalah berhubung dengan Kejohanan Antara Teknik [KAT].

14.2. Juri Rayuan Tertinggi adalah berhak mendapat maklumat-maklumat daripada mana-mana pihak yang berkaitan dengan perkara yang akan dibincangkan untuk keputusan tersebut.

14.3. Jawatankuasa Pengelola boleh melantik mana-mana ahlinya seramai [5] lima orang termasuk seorang Pengerusi dan seorang Timbalan Pengerusi untuk mewakilinya.

14.4. Jawatankuasa Tatatertib/Juri Rayuan adalah terdiri daripada:

14.4.1. Pengerusi Jawatankuasa Pengelola Pertandingan

14.4.2. Setiausaha Jawatankuasa Pengelola Pertandingan

14.4.3. Pengerusi Teknik Pertandingan

14.4.4. Tiga (3) Pengetua atau wakilnya yang tidak terlibat dengan perkara yang akan dibincangkan.

14.5. Jawatankuasa ini bertanggungjawab untuk mengambil tindakan yang perlu mengenai disiplin pemain dan pegawai serta sebarang kes yang berkaitan dengan perjalanan kejohanan ini.

15.0. RAYUAN/BANTAHAN
15.1. Sebarang rayuan atau bantahan bolehlah dibuat oleh Pengurus Pasukan  secara bertulis kepada Pengerusi Jawatankuasa Pengelola Pertandingan  dalam tempoh tidak melebihi 2 jam selepas tamatnya perlawanan berkenaan dan disertai dengan RM 200.00 (Ringgit: Dua Ratus Sahaja) sebagai wang pertaruhan. Wang tersebut akan dikembalikan jika bantahan itu berjaya.

15.2. Bantahan tidak boleh dibuat terhadap keputusan mengenai perkara-perkara fakta yang dibuat oleh pengadil. Keputusan pengadil adalah muktamad.

16.0. HADIAH DAN SIJIL PENYERTAAN
16.1. Hadiah dan sijil penyertaan akan disediakan oleh Jawatankuasa Pengelola.

16.2. Sijil Penyertaan akan diberikan kepada semua peserta yang mengambil bahagian.

16.3. Pingat-pingat pemenang disediakan mengikut bilangan penyertaan dalam setiap acara yang dipertandingkan.
17.0. SISTEM PEMARKAHAN
17.1. Johan Keseluruhan KAT akan ditentukan melalui kaedah berikut:

17.1.1. Zon yang mengumpul jumlah mata tertinggi.

17.1.2. Pemenang setiap pertandingan [Bola sepak, Bola jaring, Ragbi, Sofbol, Sepak takraw, Rekacipta & Inovasi dan Bahas Bahasa Inggeris] akan diberi mata seperti berikut:

· Johan

: 5 mata

· Naib Johan
: 3 mata

· Ketiga

: 2 mata

· Keempat
: 1 mata

17.1.3. Jika tiada pertandingan dalam menentukan tempat ke-3/ke-4, pasukan yang tewas di peringkat separuh akhir akan mendapat 2 mata.

17.1.4. Jika terdapat zon yang mengumpul jumlah mata yang sama, mana-mana pencapaian terbaik akan diambilkira.

18.0. PERKARA-PERKARA YANG TIDAK DINYATAKAN
18.1. Semua perkara yang tidak dinyatakan dalam peraturan ini akan diputuskan oleh Jawatankuasa Pengelola. Keputusan adalah muktamad.
19.0. PENUTUP
19.1. Diharap kejohanan ini dapat dijalankan dengan lancar dan teratur bagi meningkatkan mutu sukan dan  bertanding dengan penuh semangat kesukanan.

Disediakan oleh:

Jawatankuasa Teknikal dan Pertandingan

